text: সাবায়ি বা সাবীয় (সাবীয়: 𐩪𐩨𐩱, S¹Bʾ; আরবি: ٱلسَّبَئِيُّوْن, আস-সাবাইয়ুন; হিব্রু: סבאים) হলো দক্ষিণ আরবের প্রাচীন মানুষ। তারা প্রাচীন দক্ষিণ আরবীয় ভাষাসমূহের একটি ভাষা সাবীয়তে কথা বলে। তারা সাবা (আরবি: سَـبَـأ) রাজ্য প্রতিষ্ঠা করেছিল, যা বাইবেলে উল্লেখিত ভূমি শেবা এবং "দক্ষিণ আরবীয় রাজ্যের মধ্যে প্রাচীনতম এবং সবচেয়ে গুরুত্বপূর্ণ"।
  
  সাবার ভিত্তি প্রতিষ্ঠার সময় নিয়ে পণ্ডিতদের মধ্যে মতবিরোধ রয়েছে। কেনেথ কিচেনের মতে রাজ্যটি খ্রিস্টপূর্ব ১২০০ থেকে ২৭৫ খ্রিস্টাব্দের মধ্যে স্থায়ী ছিল এবং এর রাজধানী ছিল মা’রিব। অন্যদিকে ইস্রায়েল ফিনকেলস্টাইন এবং নেইল আশের সিলবারম্যান বলেন যে "সাবীয় রাজ্য কেবলমাত্র খ্রিস্টপূর্ব অষ্টম শতাব্দী থেকে প্রসার লাভ করেছিল" এবং সুলায়মান এবং শেবার রানীর গল্প "সপ্তম শতাব্দীর এক অবিচ্ছিন্ন অংশ"। রাজত্ব দাবি করে বেশ কয়েকটি ইয়েমেনীয় রাজবংশের মধ্যে দীর্ঘ কিন্তু বিক্ষিপ্ত গৃহযুদ্ধের পরে এই রাজ্যটির পতন হয়েছিল; এটি থেকে হিমিয়ার রাজ্য বিজয়ী হিসাবে উত্থিত হয়।
  
  হিব্রু বাইবেলে সাবীয়দের সম্পর্কে বেশ কয়েক জায়গায় উল্লেখ রয়েছে। কুরআনে এগুলিকে 'সাবা' অথবা তুব্বার সম্প্রদায় হিসাবে বর্ণনা করা হয়েছে ()।
  
  ইতিহাস
  
  সাবীয় রাজ্যের উৎপত্তির ইতিহাস অজ্ঞাত। কেনেথ কিচেনের মতে রাজ্যটি খ্রিস্টপূর্ব ১২০০ অব্দ অবধি ছিল, অন্যদিকে ইস্রায়েল ফিনকেলস্টাইন এবং নেইল আশের সিলবারম্যান বলেন যে "সাবীয় রাজ্য কেবলমাত্র খ্রিস্টপূর্ব অষ্টম শতাব্দী থেকে প্রসার লাভ করেছিল"। মূলত, সাবীয়রা সায়হাদ মরুভূমির কিনারার "সম্প্রদায়" শাবদের অন্যতম ছিল। খ্রিস্টপূর্ব প্রথম সহস্রাব্দের প্রথম দিকে, এই উপজাতি সম্প্রদায়ের রাজনৈতিক নেতারা ('মিল্ক) দক্ষিণ আরবীয় অঞ্চলের বেশিরভাগ অঞ্চল দখল করে শাবদের একটি বিশাল কমনওয়েলথ তৈরি করতে সক্ষম হয়েছিল এবং "এমকেআরবি এসবি' "সাবীয়দের মুকাররিব"  উপাধি গ্রহণ করেছিল।
  
  বেশ কিছু কারণে খ্রিস্টপূর্ব ১ম সহস্রাব্দের শেষ দিকে সাবীয় রাষ্ট্র ও সভ্যতার উল্লেখযোগ্য অবক্ষয় ঘটে। সাবা খ্রিস্টপূর্ব প্রথম শতাব্দীতে হিমিয়ার রাজ্য দ্বারা অধিকৃত হয়; তবে সাবা রাজাদের প্রথম হিমিয়ার রাজ্য এবং ধু রায়দানের মধ্যে বিভেদের পরে মধ্য সাবীয় রাজ্য দ্বিতীয় শতাব্দীর প্রথমদিকে আবির্ভূত হয়েছিল, উল্লেখ্য যে মধ্য সাবীয় রাজ্য অনেক গুরুত্বপূর্ণ দিক দিয়ে প্রাচীন সাবীয় রাজ্য থেকে আলাদা ছিল। শেষ পর্যন্ত তৃতীয় শতাব্দীর শেষদিকে হিমিয়াররা সাবীয় রাজ্য জয় করে নেয় এবং সেই সময় রাজধানী ছিল মা’রিব। মধ্যযুগীয় আরব ভৌগলিকগণ চিহ্নিত করেন যে এটি  সায়হাদ নামে মরুভূমির প্রান্তে অবস্থিত, এর বর্তমান নাম রামলাত আল-সাবাতায়িন।
  
  সাবীয় জাতি দক্ষিণ আরবের সম্প্রদায়ভুক্ত ছিল। এই সম্প্রদায়ের প্রত্যেকেরই প্রাচীন ইয়েমেনে আঞ্চলিক রাজ্য ছিল, উত্তরে ওয়াদি আল-জাওফ এ মিনীয়দের সাথে দক্ষিণ-পশ্চিম প্রান্তের সাবীয়রা, উচ্চভূমি থেকে সমুদ্র পর্যন্ত বিস্তৃত; তাদের পূর্বদিকে কাতাবীয়রা এবং তাদের পূর্বদিকে হাদরামিতরা ছিল। একই সময়কার অন্যান্য ইয়েমেনীয় রাজ্যের মতো সাবীয়রাও অত্যন্ত লাভজনক মশলার ব্যবসা, বিশেষত লোবান এবং গন্ধরস ব্যবসার সাথে জড়িত ছিল। তারা প্রাচীন দক্ষিণ আরবি লিপির অনেক শিলালিপি বা মুসনাদ এবং সেই সাথে সম্পর্কিত টানা হাতের লেখা যবুর লিপির অসংখ্য নথি রেখে গিয়েছে।
  
  ধর্মীয় প্রথা
  
  মুসলিম লেখক মুহাম্মদ শুকরি আল-আলুসি তাঁর বুলুঘ আল-আরব ফি আহওয়াল আল-আরব এ ইসলামে তাদের ধর্মীয় অনুশীলনের তুলনা করেছেন:
  
  নাস্তিক শাহরাস্তিনের মতে, সাবীয়রা ইন্দ্রিয়গ্রাহ্য ও বোধগম্য উভয় জগতকেই গ্রহণ করে তবে তারা ধর্মীয় রীতি-নীতি মেনে চলে না, বরং তাদের উপাসনা আধ্যাত্মিক সত্তা কেন্দ্রিক।
  
  ধর্মীয় গ্রন্থে উল্লেখ
  
  কুরআন 
  
  কুরআনে ২৭তম এবং ৩৪তম সূরায় দু্ইবার সাবা'র নাম উল্লেখ করা হয়েছে এবং পরবর্তীতে সূরার নাম অনুসারে এই অঞ্চলটির নামকরণ করা হয়েছে। পূর্ববর্তীটি সুলায়মান এবং শেবার রানীর প্রসঙ্গে এই অঞ্চলটিকে বোঝায়, যদিও পরেরটি সাইল আল-আরিমকে (বাঁধের বন্যা) বোঝায়, যেখানে ঐতিহাসিক বাঁধটি বন্যার কারণে ধ্বংস হয়ে গিয়েছিল। "কওম তুব্বা" ("তুব্বার লোক") বাক্যাংশটি, যা ৪৪তম এবং ৫০তম সূরায় উল্লেখ আছে, "তুব্বা" হিমায়ারিতদের মতো সাবার রাজাদের উপাধি ছিল।
  
  বাইবেল
  বাইবেলের বই জব, জোয়েল, এজেকিয়েল এবং ইশাইয়াহতে সাবীয় জাতির উল্লেখ রয়েছে। জবের বইতে তাদের জবের পশুপাল এবং চাকরদের হত্যা করার কথা উল্লেখ আছে। ইশাইয়াহতে তাদের "দৈহিক গঠন লম্বা" হিসাবে বর্ণনা করা হয়েছে।
  
  আরও দেখুন
  প্রাচীন দক্ষিণ আরবীয় শিল্পকলা
  হামদান গোত্র
  মিনায়েন জাতি
  হিমায়ারিত রাজ্য
  
  তথ্যসূত্র
  
  এম. এ. বাফাকি, লুনিফিকেশন দু ইয়েমেন অ্যান্টিক। লা লুত্তে এন্ট্রে সাবা’, হিমিয়ার এত লে হাদ্রামাউত দে লের আউ ইল্লেমে সিকাল দে লেরে ক্রেতিয়েন্নে। প্যারিস, ১৯৯০ (বিবলিওথিক দে রায়দান, ১)।
  আন্দ্রে করোতায়েভ। প্রাচীন ইয়েমেন। অক্সফোর্ড: অক্সফোর্ড বিশ্ববিদ্যালয় প্রেস, ১৯৯৫.  .
  আন্দ্রে করোতায়েভ। প্রাক ইসলামিক ইয়েমেন। উইসবাডেন: হ্যারাসোভিটজ ভের্লাগ, ১৯৯৬. .
  জে. রিকম্যানস, ডব্লিউ. ডব্লিউ. মুলার, এবং ইয়ু আবদুল্লাহ, টেক্সটস দু ইয়েমেন অ্যান্টিক ইন্সক্রিটস সুর বোইস। লুভাইন-লা-নিউভ, ১৯৯৪ (পাবলিকেশন দে ল'ইনস্টিটিউট ওরিয়েন্টালিস্ট দে লুভাইন, ৪৩).
  ইনফো প্লিজ
  এনসাইক্লোপিডিয়া ব্রিটানিকার নিবন্ধ
  
  বহিঃসংযোগ
  সাবাইয়ান ভাষায় দক্ষীণ আরবীয় "আব্রাহার শিলালিপি", স্মিথসোনিয়ান /এনএমএনএইচ ওয়েবসাইটে
  
   
  বিষয়শ্রেণী:খ্রিস্টপূর্ব দ্বাদশ শতাব্দীতে প্রতিষ্ঠিত রাজ্য এবং অঞ্চলসমূহ
  বিষয়শ্রেণী:তৃতীয় শতাব্দীতে ভেঙ্গে যাওয়া রাজ্য এবং অঞ্চলসমূহ
  বিষয়শ্রেণী:ইয়েমেনী গোত্র
  বিষয়শ্রেণী:আরবের গোত্র
  বিষয়শ্রেণী:সেমেটিক জাতি
  বিষয়শ্রেণী:শেবা
title: সাবীয় জাতি